VAIO kasutusjuhend

Viide

# Ohutusteave

Üksikasjaliku ohutusteabe saamiseks vaadake kaasasolevat ohutusjuhendit.

## Arvuti

- Kui pillate VAIO arvutile kõva eseme või vedelikku, lülitage arvuti välja, ühendage see vooluvõrgust lahti ja võimaluse korral eemaldage aku. Võite soovida enne arvuti töölepanemist lasta selle kvalifitseeritud töötajal üle kontrollida.

- Kasutage ainult selleks ettenähtud välisseadmeid ja liideskaableid.

- Hoidke väikesed osad, nagu Memory Stick ja Memory Sticki adapterid lastele kättesaamatus kohas. On oht, et need neelatakse alla.

- VAIO arvuti pinna ja põhjaosa, vahelduvvooluadapteri ja aku temperatuur võib olenevalt protsessori koormusest või aku laadimisel tekkivast elektrivoolust tõusta. See on tavaline ega viita rikkele. Soojustekkimise hulk erineb sõltuvalt kasutatavatest välisseadmetest või rakendustest.

- Kui VAIO arvuti või vahelduvvooluadapter muutub väga kuumaks, lülitage arvuti välja, lahutage vahelduvvooluadapter, eemaldage võimaluse korral aku ja võtke seejärel ühendust volitatud Sony teenindus-/tugikeskusega.

## Toiteallikas

- Ärge pange toitejuhtmele raskeid esemeid – see võib tulekahju põhjustada.

- Toitejuhtme lahtiühendamiseks tõmmake seda pistikust kinni hoides. Ärge kunagi tõmmake juhtmest.

- Ärge kasutage katkiseid või kahjustunud ühenduskaableid.

- Eemaldage VAIO arvuti vahelduvvoolu pistikupesast, kui te ei kavatse arvutit pikemat aega kasutada.

- Kui te ei kasuta VAIO arvutit pikemat aega, eemaldage arvuti aku, et vältida selle kahjustumist.

## Kõrvaklapid

- Ärge kasutage sõiduki juhtimisel, rattaga sõitmisel ega mistahes mootorsõiduki kasutamisel kõrvaklappe. See võib tekitada liiklusohtliku olukorra ja on mõnedes piirkondades keelatud. Valju muusika kuulamine võib olla ohtlik ka jalutamise ajal, eriti ülekäigurajal.

- Hoiduge kõrvaklappides valju helitugevuse kasutamisest. Kuulmisspetsialistid hoiatavad pideva valju ja pikaajalise kuulamise eest. Kui tunnete kõrvades pirinat, vähendage helitugevust või lõpetage kasutamine.