VAIO kasutusjuhend

Ülesanne

# SD-mälukaartide sisestamine/eemaldamine

Teie VAIO arvutil on SD-mälukaardi pesa. Seda pesa saate kasutada andmete edastamiseks digitaalkaamerate, videokaamerate, muusikapleierite ja muude heli-/videoseadmete vahel.
SD-mälukaardi pesa võtab vastu järgmisi mälukaarte.

- SD-mälukaart

- SDHC-mälukaart

- SDXC-mälukaart

## SD-mälukaardi sisestamine

1. Leidke üles SD-mälukaardi pesa.

1. Hoidke SD-mälukaarti nii, et nool on suunatud pesa poole, ja lükake see ettevaatlikult pessa, kuni see läheb klõpsuga paika.

SD-mälukaardi ikoon kuvatakse Arvuti (Computer) aknas [Täpsemalt], kui olete kaardi pessa sisestanud.
Märkus

- Olge ettevaatlik, et te SD-mälukaarti vales suunas ei sisesta. Kui surute kaarti pessa tagurpidi, võib see pesa kahjustada. Lisateabe saamiseks vaadake SD-mälukaardiga kaasasolevat juhendit.

- SD-mälukaardi ikoon kuvatakse Arvuti (Computer) aknas [Täpsemalt], kui olete kaardi pessa sisestanud.

Vihje

- Kui sisestate SD-mälukaarti pessa esimest korda, võib arvuti paluda teil installida draiveri. Kui nii juhtub, järgige draiveri installimiseks ekraanile kuvatavaid juhiseid.

- Kui andmeid SD-mälukaardilt loetakse või sellele kirjutatakse, põleb meediumi juurdepääsu näidikutuli.

## SD-mälukaardi eemaldamine

1. Leidke üles SD-mälukaardi pesa.

1. Kontrollige, ega meediumi juurdepääsu näidikutuli ei põle.

1. Vajutage SD-mälukaarti VAIO arvuti poole ja laske lahti.

1. Tõmmake SD-mälukaart pesast välja.

Seotud teema
Märkused SD-mälukaartide kasutamise kohta