VAIO kasutusjuhend

KKK

#### Mida teha, kui toite märgutuli süttib toitenupu vajutamisel roheliselt, kuid ekraan jääb tühjaks?

- Veenduge, et heleduse ja kontrasti juhtelemendid on õigesti häälestatud.

- Kuvaväljundiks võib valida väliskuvari.
  Soovitud kuvaväljundi valimiseks vajutage mitu korda klahve Fn + F7 ja seejärel klahvi Enter.

- Väliskuvari kasutamisel veenduge, et see on vahelduvvoolu seinapistikusse ühendatud ja sisse lülitatud. Veenduge, et heleduse ja kontrasti juhtelemendid on õigesti häälestatud.
  Teavet sätete muutmise kohta vaadake kuvariga kaasasolevast juhendist.

- Vajutage korduvalt klahve Alt + F4, et rakenduse aken sulgeda.
  Võib olla ilmnenud rakenduse tõrge.

- Kui ootate natuke ja arvutiekraan jääb endiselt tühjaks, taaskäivitage VAIO arvuti, järgides antud järjekorras järgmisi toiminguid. Pange tähele, et nende toimingute järgimine võib tööandmed rikkuda.

- Eemaldage kõik välisseadmed, nagu printer või USB-seade ja VAIO arvuti, võrgust.

- Vajutage ja hoidke nuppu (Toide (Power)) all kauem kui neli sekundit ning veenduge, et toite märgutuli on väljas. Seejärel lülitage VAIO arvuti uuesti sisse.

- Probleemi püsimisel vajutage ja hoidke nuppu (Toide (Power)) all kauem kui neli sekundit ning veenduge, et toite märgutuli on väljas. Ühendage kõik VAIO arvutiga ühendatud kaablid, nagu vahelduvvooluadapter, lahti, eemaldage aku ja oodake umbes viis minutit. Seejärel pange kõik kaablid, välisseadmed ja aku tagasi oma kohale ja lülitage arvuti uuesti sisse.

- Kui lisamälumoodul ei ole õigesti paigaldatud, ei pruugi VAIO arvuti sisse lülituda.
  Selliste mälumoodulite kasutamine, mida ei ole määratlenud Sony, või mälumoodulite vale paigaldamine võib põhjustada arvuti buutimise ebaõnnestumise või ebastabiilseks muutumise.
  Sellisel juhul paigaldage mälumoodul uuesti.
  Kui kasutate muud kui Sony kaubamärgi mälumoodulit, võtke ühendust mälumooduli edasimüüja või tootjaga.

- Kui toote VAIO arvuti külmast kohast otse sooja või kasutate seda suure niiskusega kohas, võib niiskus arvutis kondenseeruda.
  Sellisel juhul oodake enne arvuti sisselülitamist vähemalt üks tund.
  Ärge kasutage arvutit suure niiskusega kohtades (suhteline õhuniiskus rohkem kui 80%), kuna see võib arvutirikke põhjustada.