VAIO kasutusjuhend

Viide

# Märkused mälupulga „Memory Stick” kasutamise kohta

Enne mälupulga „Memory Stick” kasutamist lugege järgmisi ettevaatusabinõusid.

- Hoidke mälupulka „Memory Stick” lastele kättesaamatus kohas. Allaneelamise oht.

- Ärge puudutage mälukaardi „Memory Stick” konnektorit sõrmede ega metallobjektidega.

- Mälukaart „Memory Stick” sisaldab õrnu elektroonilisi osasid. Ärge lööge, painutage ega pillake seda.

- Ärge võtke mälupulka „Memory Stick” lahti ega muutke seda.

- Ärge niisutage mälupulka „Memory Stick”.

- Ärge kasutage ega hoidke seda kohas, kus on järgmised tingimused.

- Väga kõrge temperatuur, näiteks päikese kätte pargitud autos.

- Otsene päikesevalgus.

- Suur niiskus või söövitavad ained.

- Liigne tolm.

- Kasutage kindlasti mälupulka „Memory Stick” ja adaptereid, mis ühilduvad standarditega, mida teie VAIO arvuti toetab. Ühildumatud kaardid ja adapterid võivad pessa kinni jääda, kahjustades arvutit.

- Andmeid ei saa kirjutada kirjutuskaitstud mälupulgale „Memory Stick”.

- Soovitatav on olulistest andmetest teha varukoopia.

- Salvestatud andmed võivad kaduma minna või olla rikutud järgmistel juhtudel.

- Eemaldate mälupulga „Memory Stick” või lülitate oma VAIO arvuti välja sel ajal, kui meediumi juurdepääsu näidikutuli põleb.

- Kasutate mälupulka „Memory Stick” kohas, kus staatiline elekter või elektrilised häired võivad kaarti segada.

- Mälupulga „Memory Stick” kaasaskandmisel pange see kindlasti ümbrisesse, et vältida staatilist elektrit.

- Enne mälupulga „Memory Stick” kasutamist muu seadmega kui arvutiga, näiteks digitaalkaamera või kaasaskantava heliseadmega, vormindage (lähtestage) mälupulk „Memory Stick” seadet kasutades.
  Mõned seadmed ei pruugi toetada arvutite failiformaate ja võivad kuvada teate, mis soovitab vormindada mälupulga „Memory Stick”. Sellisel juhul kopeerige andmed mälupulgalt „Memory Stick” oma VAIO arvutisse ja vormindage mälupulk „Memory Stick” seadet kasutades. Mälupulgal „Memory Stick” olevad andmed kustutatakse selle vormindamisel.
  Lisateavet vaadake seadmega kaasasolevast juhendist.

- Ärge sisestage võõrkehi mälupulga „Memory Stick” pessa.

- Mälupulga „Memory Stick” pesa saab kasutada ainult toetatud mälupulga „Memory Stick” lugemiseks/kirjutamiseks ja seda ei saa kasutada muudel eesmärkidel.

## Märkused mälupulga „Memory Stick Duo” kasutamise kohta

Kui kasutate mälupulka „Memory Stick Duo”, ärge kasutage mälupulgale „Memory Stick Duo” kinnitatud sildile kirjutamiseks peeneotsalist pastakat. Surve avaldamine meediumile võib kahjustada sisemisi osasid.

## Märkused mälupulga „Memory Stick Micro” kasutamise kohta

- Enne mälupulga „Memory Stick Micro” („M2”) kasutamist sisestage see kindlasti adapterisse „M2” Duo. Kui sisestate meediumi otse pessa „Memory Stick Duo” ilma adapterita, ei saa te võib-olla seda adapterist enam eemaldada.

- Hoidke mälupulkade „Memory Stick Micro” ja „M2” Duo adaptereid lastele kättesaamatus kohas. Need on neelamisel ohtlikud.

Seotud teema
Teave mälupulga „Memory Stick” kohta
Ühilduvad mälupulgad „Memory Stick”
Mälupulga „Memory Stick” sisestamine/eemaldamine
Mälupulga „Memory Stick” vormindamine