VAIO kasutusjuhend

Ülesanne

# Mälumoodulite lisamine ja eemaldamine

Kui tahate programmide korraga kasutamisel arvutit kiiremaks muuta või jõudlust parandada, paigaldage mälu suurendamiseks valikulised mälumoodulid.
Enne arvutile mälu lisamist vaadake jaotist Märkused mälumoodulite lisamise ja eemaldamise kohta.[Täpsemalt]
Kui installite mälumoodulid kahte või enamasse pesasse, lubatakse jõudluse parandamiseks kahe kanali režiim.
Arvutisse paigaldatud mooduli tüüp ja mälu hulk sõltuvad mudelist.

1. Lülitage VAIO arvuti ja välisseadmed välja, eemaldage toitejuhe, kõik ühenduskaablid ning aku. [Täpsemalt]

1. Oodake veidi, kuni VAIO arvuti maha jahtub.

VAIO arvuti sisemised osad võivad vahetult pärast väljalülitamist kuumad olla. Olge ettevaatlik, et te sellises olekus VAIO arvutit käsitsedes põletada ei saaks.

1. Pange puhas riidetükk tasasele pinnale ja VAIO arvuti selle peale, nagu on allpool näidatud. Mälumooduli kambri katte avamiseks keerake kruvid ristpeakruvikeerajaga lahti.

Kruvide asukohad on alloleval joonisel joontega tähistatud.
Mõnel mudelil on mälumooduli kambri kattel kasutatud küljespüsivaid kruvisid, mida ei saa katte küljest eemaldada.
Mälumooduli kambri katte kuju ja asukoht on sõltuvalt mudelist erinevad. Otsige katet VAIO arvuti alt.

1. Staatilise elektri eemaldamiseks puudutage välist metallobjekti.

Ärge puudutage VAIO arvuti sees olevaid metallosi.

1. Kui ükski pesa ei ole vaba, eemaldage üks installitud mälumoodul. Tõmmake riividest noolega näidatud suunas, et moodul nurga all (1) välja tuleks, seejärel tõmmake moodulit nooltega näidatud suunas (2).

1. Võtke uus mälumoodul antistaatilisest kotist välja.

1. Hoidke mälumoodulit servadest ja viige pesasse otsklemmiga allapool ning joondage mooduli sälk pesas oleva väikese väljaulatuva osaga.

1. Hoidke mälumoodulit servadest ja lükake sisse, kuni see paigale klõpsatab, nagu on joonisel näidatud.

Pesa mõlemal küljel olevad riivid klõpsatavad paigale, et moodulit kinni hoida. Ärge puudutage ühtegi mälumooduli mikroskeemi (mustad osad).

1. Pange mälumooduli kambri kate tagasi ja kinnitage kruvidega, mille te 3. sammus eemaldasite.

1. Paigaldage aku ja ühendage kõik 1. sammus eemaldatud ühenduskaablid ja välisseadmed. Seejärel lülitage arvuti sisse.

1. Kontrollige, kas süsteemimälu arv on õigesti muutunud. [Täpsemalt]

Kui süsteemimälu näitab õiget arvu, siis mooduli paigaldamine õnnestus.
Seotud teema
Märkused mälumoodulite lisamise ja eemaldamise kohta