VAIO kasutusjuhend

KKK

#### Mida teha, kui VAIO arvuti ei lülitu sisse (toite näidik ei sütti roheliselt)?

- Veenduge, et kõik kaablid on korralikult seadmetega ühendatud (VAIO arvuti ja vahelduvvooluadapter, vahelduvvooluadapter ja toitejuhe ning toitejuhe ja vahelduvvoolu pistikupesa). [Täpsemalt]

- Kui ühendate VAIO arvuti toitejuhtme lülitiga pikendusjuhtmega, veenduge, et lüliti on sees ja pikendusjuhtme toitejuhe on korralikult vahelduvvoolu pistikupessa ühendatud.

- Kui te ei lülita VAIO arvutit tavaprotseduuri abil välja, võidakse toiteregulaator programmitõrke tõttu peatada.
  Ühendage kõik kaablid ja välisseadmed, nagu toitejuhe ja USB-seade, lahti, eemaldage aku ja oodake umbes viis minutit. Seejärel pange need oma kohale tagasi ja lülitage arvuti uuesti sisse.

- Enne VAIO arvuti esmakordset kasutamist peate arvuti vahelduvvooluadapteriga toiteallikaga ühendama.

- Kontrollige, kas kasutate arvutiga kaasasolevat Sony vahelduvvooluadapterit.
  Ohutuse tagamiseks kasutage ainult Sony taaslaetavat originaalakut ja vahelduvvooluadapterit, mille Sony on VAIO arvutiga kaasa pannud.

- Veenduge, et aku on õigesti paigaldatud.

- Aku võib olla tühjaks saanud.

- Veenduge, et VAIO arvuti ei ole talveunerežiimis, vajutades arvutil olevat nuppu (Toide (Power)).
  Pange tähele, et kui vajutate ja hoiate nuppu (Toide (Power)) all kauem kui neli sekundit, lülitub arvuti välja.

- Kui toote VAIO arvuti külmast kohast otse sooja või kasutate seda suure niiskusega kohas, võib niiskus arvutis kondenseeruda.
  Sellisel juhul oodake enne arvuti sisselülitamist vähemalt üks tund.
  Ärge kasutage arvutit suure niiskusega kohtades (suhteline õhuniiskus rohkem kui 80%), kuna see võib arvutirikke põhjustada.