VAIO kasutusjuhend

Viide

# Lugege esmalt seda

Õnnitleme VAIO(R) arvuti ostmise puhul.

## Teave teie VAIO arvuti konfiguratsiooni kohta

Teavet VAIO arvuti konfiguratsiooni kohta leiate Sony võrgutoe veebisaidilt. [Täpsemalt]
Mõned funktsioonid, suvandid ja pakutavad teenused ei pruugi teie VAIO arvutis saadaval olla.

### Funktsioonid

Saadaval olevad funktsioonid sõltuvad mudelist või valitud suvanditest. Olenevalt mudelist ei pruugi kõik selles juhendis kirjeldatud funktsioonid saadaval olla.

### Joonised

Juhendi joonised, fotod või ekraanikuvad võivad sõltuvalt mudelist või valitud suvanditest natuke erinevad olla.

### Rakendused

Eelinstallitud rakendused võivad sõltuvalt mudelist või valitud suvanditest erinevad olla. Juhendis kirjeldatud rakendused ei pruugi olla teie VAIO arvutisse eelinstallitud.

## Kaasas olevad juhendid

Teie VAIO arvutiga on kaasas järgmised juhendid.

### Ekraanijuhend

- Kasutusjuhend — sissejuhatav versioon [Täpsemalt]

Eelinstallitud juhend piiratud teabega teie VAIO arvuti kohta, kus on kirjeldatud põhiliselt kasutajatuge ja internetiühendust. Versioon Kasutusjuhend — sissejuhatav versioon vahetatakse pärast värskendamist täielikult välja versiooni Kasutusjuhend (selle juhendi) vastu.

- Kasutusjuhend (see juhend)

Üldine teave ja kasutusjuhised VAIO arvuti kohta, sealhulgas kasutajatugi ning tõrkeotsingu teave.

### Trükitud juhendid

- Kiirjuhend

Ülevaade VAIO arvuti seadistamise ja käivitamise kohta.

- Taastamine, varundus ja tõrkeotsingu juhend

Teave VAIO arvuti taastamise ja varundamise kohta, sealhulgas tõrkeotsingu teave.

- Ohutusnõuded ja tugiteave

Lugege hoolikalt enne traadita ühenduste aktiveerimist, nt raadiokohtvõrk ja BLUETOOTH-tehnoloogia.

### Muud viited

- Windowsi spikker ja tugi (Windows Help and Support) [Täpsemalt]

Kõikehõlmav praktiliste nõuannete, õppetükkide ja demode allikas, mis aitab VAIO arvutit kasutama õppida.

- Rakenduste sprikrifailid

Rakenduste spikrifailid võivad olla kaasas VAIO arvuti eelinstallitud rakendustega. Spikrifailidele pääsete juurde spikrimenüüst.

## Teatis

- Copyright 2012 Sony Corporation. Kõik õigused kaitstud.

- Seda juhendit ja siin kirjeldatud tarkvara ei tohi tervikuna ega osadena kopeerida, paljundada, tõlkida või teisendada masinloetavasse vormingusse ilma eelneva kirjaliku loata.

- Sony Corporation ei paku selle juhendi, tarkvara või muu siinkohal toodud teabe suhtes garantiid ja loobub sõnaselgelt mis tahes kaudselt väljendatud garantiidest, müügikõlblikkusest või sobivusest teatud eesmärgiks seoses selle juhendi, tarkvara või muu taolise teabega. Ühelgi juhul ei ole Sony Corporation vastutav juhuslike, kaudsete või eripäraste kahjude eest lepinguvälise kahju, lepingu või muu dokumendi põhjal, mis tuleneb sellest juhendist, tarkvarast või muust siin toodud teabest, nende kasutusest või on nendega seotud.

- Juhendis ei ole märgid (TM) või (R) eraldi määratletud.

- Sony Corporation jätab endale õiguse ette teatamata muuta juhendit või siin toodud teavet.

- Siin kirjeldatud tarkvara puhul kehtivad eraldiseisva kasutaja litsentsilepingu tingimused.

- Sony Corporation ei vastuta VAIO arvutisse, välisele salvestusmeediumile või salvestusseadmele salvestatud andmete või muude asjakohaste kadude eest ega kompenseeri neid, kaasa arvatud juhul, kui andmeid ei salvestata arvuti tõrke tõttu, salvestatud sisu läheb kaduma, kahjustub arvuti tõrke või parandamise tõttu. Sony Corporation ei taasta ega kopeeri ühelgi juhul arvutisse, välisele salvestusmeediumile ega salvestusseadmetele salvestatud materjale.

- Funktsioonid ja tehnilised näitajad võivad ette teatamata muutuda.

Seotud teema
Teave võrgutoe veebisaidi kohta