VAIO kasutusjuhend

Viide

# Märkused mälumoodulite lisamise ja eemaldamise kohta

Enne mälumoodulite lisamist või eemaldamist lugege põhjalikult järgmisi ettevaatusabinõusid.

- VAIO arvutis ja mälumoodulites on kasutatud ülitäpseid osi ning elektriühendusi. Toote garantii kehtetuks muutumise vältimiseks garantiiperioodi ajal soovitame järgmist.

- Uue mälumooduli paigaldamiseks võtke ühendust müüjaga.

- Kui te ei ole tuttav arvuti mälu vahetamise protsessiga, ei tohi te mälumoodulit ise installida.

- Ärge puudutage konnektoreid ega avage mälumooduli kambri katet.

- Abi saamiseks võtke ühendust volitatud Sony teenindus-/tugikeskusega. Lähima keskuse või esindaja leidmiseks vaadake võrgutoe veebisaiti.[Täpsemalt]

- Kui lisate või eemaldate mälumooduleid ise, võib tagajärjeks olla VAIO arvuti talitlushäire või pesa ja mälumooduli murdumise või ühendusvea põhjustatud õnnetus. Sellisel juhul on parandamine tasuline.

- Olge ettevaatlik, et te ei vigastaks mälumooduli, VAIO arvuti sisemiste osade või trükkplaadi teravate otstega oma käsi või sõrmi.

- Olge ettevaatlik, et sõrmed ei jääks VAIO arvuti sees olevate kaablite taha, sest need võivad lahti tulla.

- Kui lülitate VAIO arvuti sisse ja arvutisse on jäänud vett või muid võõrkehasid, võib see põhjustada tulekahju. Enne VAIO arvuti sisselülitamist eemaldage kindlasti kõik võõrkehad ja kinnitage mälumooduli kambri kate.

- Sony ei garanteeri, et VAIO arvutis töötavad kolmanda osapoole mälumoodulid. Teavet kolmanda osapoole mälumoodulite kohta küsige müüjalt.

- Enne mälumoodulite lisamist või eemaldamist lülitage kindlasti välja VAIO arvuti ja välisseadmed ning eemaldage kõik lisaseadmed ja ühenduskaablid. Muidu võite kahjustada mälumoodulit, VAIO arvutit või välisseadmeid.

- Mälumoodulite elektrostaatilise lahendusega kahjustamise vältimiseks järgige allolevaid juhiseid.

- Ärge töötage kohas, kus staatiline elekter tekib kergelt, näiteks vaibal.

- Enne mälumoodulite lisamist või eemaldamist puudutage staatilise elektri eemaldamiseks VAIO arvutist eraldi olevat metallobjekti. Ärge puudutage arvuti sees olevaid metallosi.

- Ärge avage mälumooduli pakendit enne, kui olete valmis moodulit installima. Pakend kaitseb moodulit elektrostaatilise lahenduse eest. Moodulite hoiustamiseks pange need antistaatilisse kotti või katke alumiiniumfooliumiga.

- Ärge puudutage mälumoodulit hoides kiipe ega elektriklemme.

- Ärge pange mälumoodulit pesasse valepidi. See võib kahjustada moodulit või pesa või trükkplaadi põlema panna.

- Kasutage õiges suuruses kruvikeerajat (nt väikest kruvikeerajat).

- Ärge eemaldage ega keerake lahti kruvisid, mida ei ole vaja eemaldada.

Seotud teema
Mälumoodulite lisamine ja eemaldamine
Süsteemiteabe vaatamine